stanford-oval/wikipedia huggingface dataset:
1994 בישראל
חברה ותרבות > פלילים

ב־9 בינואר בשעות הלילה רצחו שני נערים כבני 14 מהרצליה נהג מונית באזור המלונות בהרצליה פיתוח. השניים נתפסו ונידונו ל-16 שנות מאסר.
בפסח הפיץ הרב עוזי משולם עלונים בנושא "חטיפת ילדי תימן", שבהם טען כי אלפי ילדים של עולי תימן נמכרו לארצות הברית לצורך ניסויים בנוסח ד"ר מנגלה. חסידי משולם התבצרו בביתו תוך שהם מתחמשים בנשק רב במשך שבועות ארוכים. ב-10 במאי פרצו השוטרים אל ביתו ו-11 חסידים נעצרו. חסיד אחד כבן 19, נהרג במהלך ההשתלטות. משולם עצמו הורשע במתן הוראה לזרוק בקבוקי תבערה על כוחות המשטרה ובשיבוש הליכי משפט. הוא נידון למאסר של 8 שנים אך זוכה מאחת העבירות ועונשו הופחת לשש שנים וחצי, באוקטובר 1994 נורה איש שירות בתי הסוהר, רב כלאי בני אבירם מכלא ניצן, על ידי שניים מחסידי משולם, אך חייו ניצלו. השניים הורשעו ונידונו לתקופת מאסר ארוכה.
ב-24 בנובמבר, נעלמה אלכסנדרה ברנדט בת העשר. הילדה נראתה לאחרונה בגן ציבורי ברמת גן, בצהרי אותו יום. מקרה זה, הוא מן המפורסמים שבמקרי ההיעדרות הבלתי מפוענחים במדינת ישראל, נכון ל-2023 אין קצה חוט לפרשה.
חברה ותרבות > מוזיקה

באירוויזיון, ישראל לא השתתפה. לפני אירוויזיון 1993 הוחלט כי שש המדינות שיסיימו בששת המקומות האחרונים באירוויזיון 1993 לא ישתתפו באירוויזיון 1994. ישראל סיימה באירוויזיון 1993 במקום ה-24 והלפני האחרון, ולכן נעדרה מאירוויזיון 1994.
במצעד הפזמונים העברי השנתי, להקת אתניקס נבחרה ללהקת השנה בעקבות אלבומה החמישי, "אתה", והשחילה בפעם החמישית ברציפות שיר למקום השני במסגרת המצעדים השנתיים. אביב גפן הוציא את אלבומו השלישי, "אביב גפן III" וזכה שוב בתואר זמר השנה. גפן גם ביצע את שיר השנה, "האם להיות בך מאוהב". מלבד אלבום זה הוא גם כתב את כל השירים לאלבום הבכורה של קרן הכט שיצא בשנה זו. אלבום בכורה נוסף שנקרא "קח אותי לשם" שייך לשרון חזיז שנבחרה לזמרת השנה, וגברה על זמרות ותיקות כמו יהודית רביץ, גלי עטרי וריקי גל. הערוץ הראשון שידר את המצעד במקביל לשידור בקול ישראל.
חברה ותרבות > קולנוע

הזוכים בפרס אופיר בשנת 1994 היו: הסרט "שחור" (פרס הסרט הטוב ביותר), שמואל הספרי (פרס הבמאי הטוב ביותר), שמיל בן-ארי (פרס השחקן הראשי הטוב ביותר), רונית אלקבץ (פרס השחקנית הראשית הטובה ביותר), עמוס לביא (פרס שחקן המשנה הטוב ביותר), אורלי זילברשץ-בנאי (פרס שחקנית המשנה הטובה ביותר), דוד גורפינקל (פרס הצילום הטוב ביותר), אסי דיין (פרס התסריט הטוב ביותר), ערה לפיד (פרס העריכה הטובה ביותר), יעקב תורג'מן (פרס העיצוב האמנותי הטוב ביותר), רותה שאודינסקי (פרס עיצוב התלבושות הטוב ביותר), ארקדי דוכין (פרס המלחין הטוב ביותר), ישראל דור ואלי ירקוני (פרס הפסקול הטוב ביותר), "אל תגעו לי בשואה" (פרס הסרט התיעודי הטוב ביותר) ומנחם גולן (פרס על מפעל חיים).
חברה ותרבות > טלוויזיה

בשנה זו החלו השידורים של מגוון רחב של תוכניות, בהן: "הקומדי סטור", ששודרה בערוץ 2 עד שנת 1996 במשך שלוש עונות, "פלטפוס", ששודרה עד שנת 1997 במשך שלוש עונות בטלוויזיה החינוכית, "פספוסים", ששודרה על ידי הזכיינית רשת בערוץ 2 עד שנת 2008, "לילה גוב", ששודרה בערוץ 2 עד שנת 1998.
בשנה זו הופסקו השידורים של "מסיבת גן" ששודרה מנובמבר 1989.
חברה ותרבות > ספורט

ב-16 באוקטובר, הטניסאי עמוס מנסדורף פורש בעקבות פציעות חוזרות ונשנות, לאחר שהפסיד בגמר טורניר רמת השרון האחרון שלו לויין פריירה הדרום אפריקאי. בטקס מרגש שנערך לכבודו לאחר המשחק, הודה מנסדורף בבכי לאלפי האוהדים באצטדיון. את משחקו האחרון בסבב שיחק כשלושה שבועות לאחר מכן באנטוורפן. ב-11 באוגוסט, הכדורסלן מיקי ברקוביץ' עובר להפועל תל אביב.
בשנה זו גם מכבי חיפה זוכה באליפות המדינה בעונה שלמה ללא הפסד (28 ניצחונות ו-11 תיקו) והפיינל פור האירופאי מתקיים בתל אביב והאלופה היא חובנטוד בדאלונה מספרד.
חינוך, מדע ובריאות

9 בינואר – 3 באפריל - שביתה רחבת היקף על ידי המרצים באוניברסיטאות לאחר שנדחתה דרישתם לשכר כפול.
נולדו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנולדו ב-1994)
3 במרץ – ג'וי ריגר, שחקנית
30 באפריל – תותי ניניו, שחקנית
28 בדצמבר – יובל דיין, זמרת, מלחינה ויוצרת, לימים משתתפת תוכנית הריאליטי "The Voice ישראל"
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנפטרו ב-1994)
10 בינואר – יגאל הורביץ, פוליטיקאי ישראלי, כיהן כשר אוצר (נולד ב-1918)
12 בינואר – נחמיה תמרי, אלוף פיקוד מרכז (נולד ב-1946)
23 בינואר – בני אמדורסקי, שחקן וזמר (נולד ב-1931)
13 בפברואר – שמחה הולצברג, אבי הפצועים (נולד ב-1925)
19 בפברואר – יצחק יצחקי, חבר הכנסת מטעם שלומציון (נולד ב-1936)
25 בפברואר – ברוך גולדשטיין, רופא ורוצח יהודי (נולד ב-1959)
2 באפריל – אהרן רמז, מפקדו השני של חיל האוויר הישראלי (נולד ב-1919)
28 באפריל – אבנר חזקיהו, שחקן תיאטרון וקולנוע ישראלי, אחד משחקניו הבולטים של תיאטרון הקאמרי. (נולד ב-1926)
1 במאי – יגאל מוסינזון, סופר ומחזאי ישראלי (נולד ב-1917)
7 במאי – חיים בר-לב, הרמטכ"ל השמיני, חבר הכנסת ושר (נולד ב-1924)
6 ביוני – יוחאי בן-נון, מייסד שייטת 13 ומפקד חיל הים (נולד ב-1924)
12 ביוני – הרב מנחם מנדל שניאורסון, "הרבי מלובביץ'" (נולד ב-1902)
16 ביוני – יוחנן בדר, חבר הכנסת מטעם חרות (נולד ב-1901)
6 ביולי – ברוך אזניה, פוליטיקאי ישראלי (נולד ב-1905)
18 באוגוסט – ישעיהו ליבוביץ, פילוסוף ומדען יהודי (נולד ב-1903)
5 בספטמבר – שמשון עמיצור, מתמטיקאי ישראלי, חתן פרס ישראל (נולד ב-1921)
7 באוקטובר – יעקובוס קאן, בנקאי הולנדי שתרם לייסודה של העיר העברית הראשונה (נולד ב-1872)
14 באוקטובר – נחשון וקסמן, חייל צה"ל שנחטף והוחזק כבן ערובה למשך 6 ימים בידי החמאס, ונהרג בעת הניסיון לחלצו (נולד ב-1975)
14 באוקטובר – ניר פורז, קצין צה"ל שנהרג במבצע לחילוץ נחשון וקסמן שנחטף בידי החמאס (נולד ב-1971)
29 באוקטובר – הרב שלמה גורן, מייסד הרבנות הצבאית והרב הראשי לישראל (נולד ב-1918)
28 בדצמבר – אבא בנדויד, חוקר הלשון העברית והיועץ הלשוני של קול ישראל (נולד ב-1911)
לקריאה נוספת

נסים משעל, ישראל 60 (1994, עמ' 308 - 313), ידיעות ספרים, 2008
יהודה שיף, דני דור, בן כספית ואילן כפיר,  50 לישראל (1994), גלי אלפא תקשורת, 1997
הערות שוליים

↑  אסף רונאל, חיים רמון מנצח בבחירות להסתדרות, באתר הארץ, 10 במאי 2010
↑  יהודה שיף ודני דור, "50 שנה לישראל", הפרק "שנת 1994", בהוצאת מעריב
↑  דנ"פ 1294/96 עוזי אזולאי משולם ואחרים נ' מדינת ישראל, ניתן ב־29 ביוני 1998
| שנים בישראל ישראל |
| --- | --- | --- |
| המאה ה-20 | 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 • 2026 |  |
לחיצת יד בין חוסיין מלך ירדן ויצחק רבין במהלך החתימה על הסכם השלום בין ישראל לירדן, 26 באוקטובר 1994
אנדרטה לזכרם של קורבנות פיגוע מכונית התופת בעפולה ב-1994
טבח מערת המכפלה מבוצע ב-25 בפברואר 1994 כאשר תושב קריית ארבע ברוך גולדשטיין רצח 29 מתפללים מוסלמים במערת המכפלה בחברון בפיגוע הגדול ביותר של טרור יהודי מאז קום המדינה
נפטר ישעיהו ליבוביץ
1957 בישראל

| 0 | 1 | 2 | 3 |
| --- | --- | --- | --- |
| «««  1956   1955  1954 |  דגל ישראל | 1957  בישראל |  »»»  1958   1959   1960 |
כל ערכי השנים בישראל • אירועים בולטים בעולם ב-1957 כרונולוגיה של אזור ארץ ישראל פורטל ישראל • לוח שנה של שנת 1957
1957 בישראל (ה'תשי"ז – ה'תשי"ח) הייתה השנה התשיעית לעצמאותה של מדינת ישראל. לאחר מבצע קדש, ישראל נסוגה מן חצי האי סיני שכבשה; ומתרחשים שני אירועים קשים של אלימות פוליטית: התנקשות בישראל קסטנר ופרשת הרימון בכנסת.
הנהגה

נשיא המדינה – יצחק בן-צבי
ראש ממשלת ישראל  השביעית  – דוד בן-גוריון
יושב ראש הכנסת השלישית – יוסף שפרינצק
נשיא בית המשפט העליון – יצחק אולשן
ראש המטה הכללי – משה דיין
מפכ"ל המשטרה – יחזקאל סהר
מדינה

בתחילת מרץ נסוגה ישראל מסיני לאחר מבצע קדש וכחודש לאחר מכן, ב-8 באפריל, נפתחת תעלת סואץ מחדש לאחר המלחמה ולאחר תיקון הנזקים שנגרמו במהלכה.
ב-29 באוקטובר משליך צעיר מעורער בנפשו, משה דואק, רימון יד בכנסת. השר חיים משה שפירא נפצע קשה, ראש הממשלה דוד בן-גוריון והשרה גולדה מאיר נפצעו קל.
ב-17 בספטמבר באסון תלמידי סנדלה נהרגו 15 תלמידים ערבים מהכפר סנדלה בהתפוצצות נפל תחמושת צה"לי.
מדינה > כלכלה ותשתיות

ב-30 באוקטובר הכריזה הממשלה כי הושלם מבצע ייבוש החולה על ידי קק"ל.
מדינה > פרשיות ריגול

נחשף לוי לוי, שריגל מטעם פולין נגד ישראל, בעודו מועסק במדור הריגול הנגדי של הש"ב.
אברי אלעד, שכונה "האדם השלישי" בפרשת "העסק הביש" (בה היה המפעיל מטעם אמ"ן של החוליה שביצעה פעולות חבלה במצרים), נעצר בחשד כי ריגל לטובת מצרים.
נחשף סוכן שפעל לטובת מצרים, אולריך שנפט.
חברה ותרבות > משפט קסטנר וההתנקשות בו

המשפט שבו הפסיד ד"ר ישראל קסטנר והערעור שהגיש המשיכו להכות גלים. ב-4 במרץ התנקשו שלושה צעירים בקסטנר בפתח ביתו. אחד מהם, זאב אקשטיין, היה במקורו סוכן הש"ב, שנשלח לקבוצת המחתרת על מנת לדווח על המתרחש בה. קסטנר מת מפצעיו 11 ימים מאוחר יותר.
אירוע פלילי אחר הוא רצח שהסעיר את המדינה - רצח המהנדס פידיה פיאטלי, מהנדס אווירי, בעת שעמד בתור לקולנוע בצפון תל אביב. הרוצח, ששדד את בית הקולנוע, נתפס בספטמבר 1958.
חברה ותרבות > אירועים אחרים

לראשונה מתקיים פסטיבל אבו גוש
נעמי שמר מלחינה לראשונה שירים מפרי עטה: "משירי זמר נודד"; נתן אלתרמן מפרסם את "שירי עיר היונה"
אורי צבי גרינברג הוא חתן פרס ישראל
נפתח מכון וינגייט במיקומו הנוכחי
"שלושת המיתרים" או "טריו ערבה" (אריק לביא, שמעון ישראלי וצבי בורודו) מוציאים את תקליטם, הכולל "שירי בוקרים" כגון "למדבר" ("לך לך למדבר..."), "ימין ושמאל רק חול וחול", "שיר הבוקרים" ("ערבה ערבה אין קץ...")
יוצא לאור ספר הילדים הקלאסי "איה פלוטו" מאת לאה גולדברג
ב-23 באוקטובר נפתח קולנוע תל אביב שמנהיג סטנדרטים מהפכניים באולמות הקולנוע: הרצפה מכוסה שטיח (המונע רעשים וגלגול בקבוקים); המושבים מרופדים ולפני בד ההקרנה הוצב מסך
נולדו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנולדו ב-1957)
20 בינואר – משה קפלינסקי, סגן הרמטכ"ל
22 בינואר – רפי רשף, שדרן רדיו, מגיש טלוויזיה ועיתונאי ישראלי
28 בינואר – לוני הרציקוביץ', איש עסקים ויו"ר קבוצת הכדורגל מכבי תל אביב
26 בפברואר – צחי הנגבי, שר וחבר הכנסת מטעם הליכוד וקדימה
24 באפריל – אורי מלמיליאן, כדורגלן ומאמן כדורגל
7 ביולי – ברי סחרוף, זמר, מוזיקאי, פזמונאי, מלחין ומפיק מוזיקלי ישראלי
13 באוגוסט – יגאל רביד, שדרן רדיו וטלוויזיה
16 באוגוסט – אליעזר שקדי, מפקד חיל האוויר ה-15
18 בנובמבר – אלישע לוי, מאמן כדורגל
19 בנובמבר – עפרה חזה, זמרת
24 בדצמבר – דני רובס, זמר
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנפטרו ב-1957)
15 במרץ – ישראל קסטנר, חבר ועד ההצלה בבודפשט בזמן השואה (נולד ב-1906)
16 ביוני – חיים אריאב, מזכ"ל הסוכנות היהודית וחבר הכנסת מטעם הציונים הכלליים (נולד ב-1895)
15 בנובמבר – משה איכילוב, עסקן ופעיל ציבור בארץ ישראל. על שמו קרוי בית החולים איכילוב (נולד ב-1903)
הרמטכ"ל משה דיין ומפקד הפיקוד אסף שמחוני במסדר הניצחון של חטיבה 9 בשארם א-שייח', עם סיום מלחמת סיני. לשמאלם עומד מפקד החטיבה, אברהם יפה
ד"ר ישראל קסטנר נרצח
1969 בישראל

| 0 | 1 | 2 | 3 |
| --- | --- | --- | --- |
| «««  1968   1967  1966 |  דגל ישראל | 1969  בישראל |  »»»  1970   1971   1972 |
כל ערכי השנים בישראל • אירועים בולטים בעולם ב-1969 כרונולוגיה של אזור ארץ ישראל פורטל ישראל • לוח שנה של שנת 1969
1969 בישראל (ה'תשכ"ט – ה'תש"ל) הייתה השנה בה מדינת ישראל ציינה 21 שנים להקמתה.
הנהגה

נשיא המדינה – זלמן שזר
ראש ממשלת ישראל  השלוש עשרה עד 26 בפברואר – לוי אשכול,  הארבע עשרה – יגאל אלון עד 17 במרץ,  החמש עשרה – גולדה מאיר
יושב ראש הכנסת הכנסת השישית עד 17 בנובמבר – קדיש לוז, הכנסת השביעית  – ראובן ברקת
נשיא בית המשפט העליון – שמעון אגרנט
ראש המטה הכללי – חיים בר-לב
מפכ"ל המשטרה – פנחס קופל
פוליטיקה

ב-26 בפברואר נפטר ראש הממשלה, לוי אשכול. מיד לאחר פטירתו ממונה יגאל אלון לראש הממשלה בפועל וב-17 במרץ ממונה גולדה מאיר לתפקיד ומציגה את ממשלת ישראל הארבע עשרה בפני הכנסת. מאיר הופכת בכך לאישה הראשונה, והיחידה עד עתה, המכהנת בתפקיד זה בישראל (והשלישית בעולם כולו).
ב-28 באוקטובר נערכו הבחירות לכנסת השביעית, בהן הגיע המערך להישגים הטובים ביותר מבחינתו, למעט מערכת בחירות אחת. בבחירות אלו התמודד דוד בן-גוריון במסגרת רשימה עצמאית, "הרשימה הממלכתית", הזוכה לארבעה מנדטים. ב-15 בדצמבר הציגה מאיר את ממשלתה השנייה (החמש עשרה במנין הממשלות) בפני הכנסת.
המצב הביטחוני מוסיף לעמוד בראש סדר היום הציבורי, בעיקר לאור פריצתה (8 במרץ) של מלחמת ההתשה. בתוך כך, מתבלטים ניסיונות תיווך בינלאומיים. ב-9 בדצמבר הציג מזכיר המדינה האמריקני, ויליאם רוג'רס, את יזמת השלום שלו למזרח התיכון. תוכנית רוג'רס (הראשונה).
ב-21 באוגוסט מנסה צעיר אוסטרלי מעורער בנפשו להצית את מסגד אל-אקצא. מוחלט להקים את ועדת זוסמן לבדיקת האירוע.
פוליטיקה > צבא וביטחון

1 בינואר – הותקפה לראשונה קריית שמונה במטח קטיושות. היישוב לא היה ערוך למתקפה והמקלטים לא היו כשירים. במתקפה נהרגו שני אזרחים ונפצעו עשרות.
3 בפברואר – יאסר ערפאת נבחר ליושב ראש הוועד הפועל של אש"ף, (ובכך לראש אש"ף) תפקיד בו החזיק עד למותו.
12 בפברואר – נמצא בחוף הים ליד רפיח מצוף הצוללת דקר. מציאתו לא סייעה בפתרון שאלת היעלמותה.
18 בפברואר – תקיפת מטוס אל על בציריך - מאבטח המטוס מרדכי רחמים סיכל את המתקפה, שבה נפצעו שניים ואחד מת מפצעיו וכן נהרג אחד המחבלים.
21 בפברואר – פיגוע בסניף 'שופרסל' ברח' אגרון ירושלים - 2 הרוגים ו-9 פצועים מפיצוץ מטען חבלה.
6 במרץ – פיגוע בקפיטרייה של הספרייה הלאומית בגבעת רם בירושלים - 29 פצועים מפיצוץ מטען חבלה.
8 במרץ נשיא מצרים גמאל עבד אל נאצר הודיע על ביטול הפסקת האש בין ישראל ומצרים. מועד זה נחשב למועד פריצתה הרשמי (מבחינת ישראל) של מלחמת ההתשה.
8 באפריל – לעבר העיר אילת נורה מטח רקטות קטיושה מהעיר עקבה שבירדן. שמונה אזרחים ישראלים נפצעו. בתגובה הפגיז צה"ל מטרות בעקבה.
17 ביוני מטוסי מיראז', שהיו במשימת צילום מעל קהיר, ביצעו שלא במתכוון בום על קולי וגרמו לנזק למבנים ולניפוץ שמשות באזורי המגורים.
1 ביולי – מבצע בוסתן 25א - פשיטה של שלושה כוחות צנחנים של צה"ל, מוטסים במסוקי סופר פרלון, על נקודות משמר מצריות בכביש ראס זעפרנה שבמצרים.
8 ביולי – בסדרה מתמשכת של קרבות אוויר הופלו 7 מטוסי מיג סוריים.
10 ביולי – כוח קומנדו מצרי תקף את ה'מעוז' הדרומי ביותר ב'קו בר לב', הרג שישה חיילי צה"ל ושבה חייל נוסף (החייל שנפל בשבי נפטר מפצעיו כמה שעות מאוחר יותר).
20 ביולי – פשיטה של צה"ל על האי גרין
8 בספטמבר – מבצע אסקורט ומבצע רביב: צה"ל מטביע שתי טרפדות מצריות במפרץ סואץ, ומבצע פשיטה משוריינת במערב המפרץ, למצרים כמאה הרוגים
11 בספטמבר – 11 מטוסים מצריים ומטוס ישראלי מופלים בסדרה של קרבות אוויר.
22 באוקטובר – 23 באוקטובר - במתקפת הטרור בחיפה נרצחו 2 יהודים ונפצעו 23 במספר פיצוצי מטעני חבלה בבתי מגורים ברחבי העיר.
3 בדצמבר – מבצע פלצור לכיבוש ג'בל רוס (הר דב)
24 בדצמבר – בערב חג המולד הוברחו ספינות טילים שנרכשו על ידי ישראל שממשלת צרפת מנעה מסירתם. בעקבות הפרשה שנודעה כ"פרשת ספינות שרבורג", גורש מצרפת, בדצמבר 1969, ראש משלחת הרכש של משרד הביטחון בפריז, מרדכי לימון (מוקה לימון).
26 בדצמבר – מבצע תרנגול 53 - כוחות צה"ל משתלטים על תחנת מכ"ם מצרית ומביאים את המתקן לישראל.
פוליטיקה > כלכלה

מוקמת "המועצה הישראלית לצרכנות"
מסתיימת בניית קו צינור אילת-אשקלון, ומתחילה הזרמת נפט איראני דרכו
מוקמת חברת תדיראן טלקום
חברה ותרבות > חינוך ומדע

מוקמת אוניברסיטת בן-גוריון בנגב
זאב לב ואחרים מקימים את בית הספר הגבוה לטכנולוגיה בירושלים (שיקרא אחר כך "מכון לב", וכיום נקרא "המרכז האקדמי לב")
מוקם מכון המחקר יד יצחק בן-צבי מתוקף חוק
מוקם המכון האוניברסיטאי לטכנולוגיה בחולון
חברה ותרבות > תרבות

מוזיקה ישראלית: אריק איינשטיין מאמץ את הצ'רצ'ילים כלהקת הליווי הקבועה שלו, ובכך תורם משמעותית לקידום סוגת הרוק בישראל ומקליט עימם את תקליטו פוזי. הלהקה גם מוציאה את אלבום הבכורה שלה, "צ'רצ'ילים". בפסטיבל הזמר נוחל איינשטיין אכזבה, כששירו "פראג" מגיע למקום השביעי בלבד. במקום הראשון בפסטיבל, המשודר לראשונה בטלוויזיה, זוכה השיר "בלדה לחובש" בביצוע יהורם גאון. גאון זוכה גם במקום השני עם "עץ האלון", מוציא בשנה זו שלושה אוספים (רומנסרו ושירי שבת), אלבום מקורי ("איפה את אהובה") ומופיע בסרט "מצור". שיר השנה במצעד השנתי הוא "על כפיו יביא" של רבקה זהר, שזוכה גם בתואר "זמרת השנה". זמר השנה הוא אבי טולדנו.
קולנוע: יוצא לאקרנים הסרט "תעלת בלאומילך", הנחשב בעיני רבים ל"קלאסיקה ישראלית"; הסרט הישראלי (בבימוי האיטלקי ג'ילברטו טופאנו) מצור מועמד לפרס דקל הזהב בפסטיבל קאן. ז'ק קתמור מפיק את סרטו האוונגרדי "מקרה אישה". סרטים נוספים: "חמישה ימים בסיני", "מרגו שלי" (מנחם גולן), "42:6" (של דוד פרלוב, ביוגרפיה אפיזודית של דוד בן-גוריון), המלחמה לאחר המלחמה
תיאטרון: נסגר תיאטרון האהל. עולה לראשונה המחזמר בוסתן ספרדי, על פי יצחק נבון; הקברט הסאטירי השני של חנוך לוין קטשופ מוצג ב"מרתף הקברט הסאטירי"; ההצגה צץ וצצה עם פזמונים של נתן אלתרמן מוצגת בתיאטרון העממי של אברהם דשא (פשנל)שמעלה גם את התוכנית הרביעית של הגשש החיוור "קנטטה לשווארמה".
ספרות: יהודית הנדל מפרסמת את "החצר של מומו הגדולה"; אסתר שטרייט-וורצל מפרסמת את "אורי".
תקשורת: הטלוויזיה הישראלית הצעירה מעוררת שערורייה, כאשר מוחלט לעבור לשידורים מלאים במהלך כל השבוע, כולל יום שבת. בטלוויזיה מופקות התוכניות לול; "להיטון" מתחיל לצאת לאור, במתכונת דו-שבועית.
בין חתני וכלות פרס ישראל: יובל נאמן, יוסף קאפח (ספרות תורנית), יהושע פראוור (מדעי הרוח), שמעון פינקל (תיאטרון)
חברה ותרבות > ספורט

לאחר שניצחה פעמיים את נבחרתה של ניו זילנד, פעם את נבחרת אוסטרליה וסיימה בתיקו 1-1 בסידני (שער יתרון של מוטל'ה שפיגלר) מעפילה נבחרת ישראל בכדורגל למונדיאל במקסיקו בפעם היחידה בתולדותיה.
נולדו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנולדו ב-1969)
2 בפברואר – דנה אינטרנשיונל, זמרת ישראלית. זוכת אירוויזיון 1998
20 ביוני – יובל סמו, קומיקאי, שחקן וסטנדאפיסט ישראלי
23 ביוני – אחינועם ניני, זמרת, מלחינה ופעילת שמאל ישראלית
28 ביוני – איילת זורר, שחקנית ודוגמנית ישראלית
2 ביולי – שלום אסייג, סטנדאפיסט, קומיקאי ושחקן טלוויזיה, תיאטרון וקולנוע ישראל
17 בספטמבר – קובי אוז, זמר-יוצר, פזמונאי, מלחין, מוזיקאי, סופר, שדרן רדיו ומפיק מוזיקלי ישראלי
29 בספטמבר – עודד מנשה, מנחה טלוויזיה, מדבב, בדרן ושחקן ישראלי
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנפטרו ב-1969)
26 בפברואר – לוי אשכול, ראש ממשלת ישראל השלישי (נולד ב-1895)
1 במרץ – דוד ליבוביץ, נשק של ארגון ההגנה, מראשי וממייסדי התעשייה הצבאית במחתרת לפני קום המדינה (נולד ב-1904)
22 במרץ – שושנה פרסיץ, אשת ציבור ישראלית, חברת כנסת מטעם סיעת הציונים הכלליים וכלת פרס ישראל בחינוך (נולד ב-1892)
24 במרץ – אבא חושי, פוליטיקאי ישראלי (נולד ב-1898)
28 במרץ – אריה לוין, רב, כונה אבי האסירים או רב האסירים (נולד ב-1885)
12 ביוני – ערי ז'בוטינסקי, עסקן ופעיל בתנועה הרוויזיוניסטית ומתמטיקאי ישראלי, בנו של זאב ז'בוטינסקי (נולד ב-1910)
5 ביולי – יונה שטנצל, רב, מייסד לימוד המשנה היומית ולימוד ההלכה יומית (נולד ב-1904)
2 בספטמבר – עמוס דה-שליט, פיזיקאי (נולד ב-1926)
3 בספטמבר – יוסף שלמה כהנמן, הרב מפוניבז' (נולד ב-1886)
7 בנובמבר – יהודה בורלא, סופר ישראלי (נולד ב-1886)
13 בנובמבר – אברהם קריניצי, ראש עיריית רמת גן (נולד ב-1886)
יהודה צבי ברנדויין, רב ומקובל (נולד ב-1903)
יחיאל מוהר, פזמונאי ומשורר ישראלי (נולד ב-1921)
מרדכי מנו, מחלוצי הספנות העברית והכלכלה הישראלית (נולד ב-1923)
יצחק עבאדי, מורה, עיתונאי, עסקן וסופר (נולד ב-1898)
דוד שאלתיאל, ממפקדי הש"י, אלוף בצה"ל ושגריר (נולד ב-1903)
משה שרמן, ממייסדי ההסתדרות הרפואית בישראל ונשיאה הראשון (נולד ב-1881)
הערות שוליים

↑  בוריס דולין, חומת סואץ, כנרת זמורה-דביר, 2020
| שנים בישראל ישראל |
| --- | --- | --- |
| המאה ה-20 | 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 • 2026 |  |
גולדה מאיר מתמנה לכהונת ראש ממשלת ישראל
החל מ-1969 הוכנסה בהדרגה למחזור סדרת שטרות כסף שבהם דמויות אישים (איינשטיין, ביאליק, ויצמן והרצל) ולראשונה הונפק שטר של מאה ל"י (עד אז היה שטר בן חמישים ל"י הגדול ביותר).
החפירות למרגלות קשת רובינסון, 1969
לוי אשכול
אבא חושי
1972 בישראל

| 0 | 1 | 2 | 3 |
| --- | --- | --- | --- |
| «««  1971   1970  1969 |  דגל ישראל | 1972  בישראל |  »»»  1973   1974   1975 |
כל ערכי השנים בישראל • אירועים בולטים בעולם ב-1972 כרונולוגיה של אזור ארץ ישראל פורטל ישראל • לוח שנה של שנת 1972
1972 בישראל (ה'תשל"ב – ה'תשל"ג) הייתה השנה בה מדינת ישראל ציינה 24 שנים להקמתה. במוקד האירועים בשנה זו עמדו מספר מפיגועי הטרור הקשים ביותר נגד ישראלים: חטיפת מטוס סבנה (מאי); הטבח בנמל התעופה לוד (מאי); טבח הספורטאים באולימפיאדת מינכן (ספטמבר) והשתלטות על שגרירות ישראל בבנגקוק (דצמבר).
הנהגה

נשיא המדינה – זלמן שזר
ראש ממשלת ישראל  החמש עשרה  – גולדה מאיר
יושב ראש הכנסת הכנסת השביעית עד 9 במאי – ראובן ברקת, מאז  – ישראל ישעיהו
נשיא בית המשפט העליון – שמעון אגרנט
ראש המטה הכללי – חיים בר-לב עד 1 בינואר, מאז דוד אלעזר
מפכ"ל המשטרה – פנחס קופל עד 31 ביולי, מאז אהרון סלע
פוליטיקה

אסתר וילנסקה מקימה את "פורום השמאל"
מוקמת האגודה לזכויות האזרח בישראל
ב-28 במרץ נערכו (לראשונה תחת שליטת ישראל) בחירות לרשויות המקומיות הפלסטיניות ביהודה ושומרון.
פוליטיקה > צבא וביטחון

האירועים הביטחוניים הבולטים בשנת 1972 היו פיגועי טרור קשים נגד ישראלים בזירה הבינלאומית.
1 בינואר – התמנה דוד אלעזר לרמטכ"ל במקום חיים ברלב.
4 בינואר – 13 מעטפות נפץ הגיעו לישראל ונוטרלו על ידי חבלני משטרת ישראל. אחת המעטפות התפוצצה ופצעה קשה חבלן.
8 במאי – נחטף מטוס של חברת התעופה הבלגית סבנה לנמל התעופה לוד.
9 במאי, יום המחרת, פרצו לוחמי סיירת מטכ"ל למטוס ושחררו את החטופים.
30 במאי אירע הטבח בנמל התעופה לוד. 3 מחבלים מארגון הצבא האדום היפני פותחים באש באולם הנוסעים של נמל התעופה, רוצחים 24 בני אדם ופוצעים 71. בין הנרצחים המדען הבינלאומי אהרן קציר.
ביולי מתפוצץ מטען חבלה שהונח בשירותי התחנה המרכזית הישנה של תל אביב.
5 בספטמבר אירע רצח הספורטאים הישראליים באולימפיאדת מינכן. מחבלים מארגון ספטמבר השחור פרצו לכפר האולימפי, הרגו שני ספורטאים ישראלים, ונטלו תשעה נוספים כבני ערובה. למחרת נרצחו התשעה במהלך ניסיון-חילוץ כושל של משטרת גרמניה. לאחר טבח הספורטאים באולימפיאדת מינכן הורתה ראש הממשלה גולדה מאיר על המוסד להוציא את מבצע זעם האל לפועל, במסגרתו ניסה המוסד לחסל את האחראים לטבח. שני אירועים נוספים בשנה זו היו רצח דיפלומט ישראלי באמצעות מעטפת נפץ שנשלחה לשגרירות ישראל בלונדון (19 בספטמבר) והשתלטות על שגרירות ישראל בבנגקוק.
21 בנובמבר התרחש יום קרבות ברמת הגולן במהלכו הופצצו מוצבים וסוללות טילים סוריות. בקרבות אוויר הופלו 6 מטוסי מיג 21 סוריים.
8 בדצמבר נחשפה חוליה של ישראלים-יהודים, בראשות בן קיבוץ בשם אודי אדיב שריגלה למען סוריה. פרשיית הריגול של יהודים למען סוריה זעזעה את הציבור בישראל.
18 חיילים נהרגים בהתנגשות משאית צבאית ברכבת באזור הקריות.
פוליטיקה > כלכלה ותשתיות

האינפלציה מגיעה לכדי 14%, והגרעון בתקציב לכדי 12.5% מהתוצר.
מתחילה בניית דיזנגוף סנטר
מוקם הבנק הבינלאומי הראשון, מאיחוד של מספר בנקים קטנים
חברה ותרבות

מוזיקה: זמר השנה של קול ישראל הוא שלמה ארצי, שמוציא את אלבומו השלישי, "פתאום אחר ימים רבים", הכולל מספר שירי משוררים שהולחנו וזמרת השנה היא אילנית. זמר השנה של גלי צה"ל הוא יגאל בשן, שאף מוציא אלבום בכורה לאחר שחרורו מצה"ל, "להשתחרר". זמרת השנה של גלי צה"ל היא עדנה לב. הלהקה הצבאית שנבחרה כלהקת השנה היא להקת חיל הים, והאזרחית היא אחרית הימים. במקום הראשון בפסטיבל הזמר זכתה שלישיית הטוב הרע והנערה עם "טוב לי לשיר"; למקום השני הגיע בועז שרעבי עם "חייך וחיי" ולשלישי עדנה לב עם "קרן שמש קרן זוהר". את הפסטיבל הנחו, לאחר שנים של הנחייתו של יצחק שמעוני, יוסי בנאי ורבקה מיכאלי. בנוסף, יוצא אלבומה החשוב והיחיד של להקת אחרית הימים; חוה אלברשטיין מוציאה את אלבומה "לאט לאט לאט"; להקת הנח"ל יוצאת בתוכנית "הפלנ"חניק"; אריק איינשטיין מוציא את אלבומו יסמין; אבנר גדסי מוציא את אלבום הבכורה הנושא את שמו; אילנית מוציאה אלבום סולו ראשון; עולה מופע הבידור "קונגרס הצחוק הציוני", בו משתתפות יחד השלישייה שתהפוך אחר-כך ל"שוקולד מנטה מסטיק"
ספרות: דן בן אמוץ ונתיבה בן-יהודה מפרסמים את ה"מילון עולמי לעברית מדוברת"; "פרחים כמוסים" של רוני גבעתי זוכה בפרס ניומן; מתפרסם ספר שיריו הראשון של נעים עריידי
קולנוע: "אני אוהב אותך רוזה" של משה מזרחי מועמד לפרס אוסקר על הסרט הזר הטוב ביותר; יוצא לאקרנים "מציצים" של אורי זהר עם אריק איינשטיין; "לאן נעלם דניאל וקס?" של אברהם הפנר, הנחשב לאחד הסרטים הטובים ביותר שנוצרו בישראל; עוד יוצאים לאקרנים: "שוד הטלפונים הגדול"; "נחצ'ה והגנרל", "סלומוניקו", "נורית", "עזית של הצנחנים", "הבריחה אל השמש", "שתי דפיקות לב", "הגלולה" של דוד פרלוב, "הטרמפיסט", "הצד השני"
תיאטרון: עולה מחזהו הסאטירי של אפרים קישון "הו, הו יוליה"; המועצה לביקורת סרטים ומחזות פוסלת להצגה את "חברים מספרים על ישו" שחיבר עמוס קינן בטענה של פגיעה אפשרית ברגשות הנוצרים, בית המשפט העליון מאשר את הפסילה והמחזה מועלה מחדש עם שינויים; עולה המחזמר "אל תקרא לי שחור", עם מילים של דן אלמגור ולחנים של בני נגרי; ערב הפקת המחזמר החדש, "מותק אני לא שומע כשהברז פתוח" בבימויה של עדנה שביט, לאחר שכבר לוהקו השחקנים לתפקידים הראשיים (עודד תאומי ומרים גבריאלי), נמלט המפיק גיורא גודיק במפתיע מהארץ.
תקשורת: מתפרסם "מסמך נקדי", הקובע אמות מידה אתיות לפעולת עיתונאי רשות השידור; מק"י סוגרת את "קול העם"
בין חתני פרס ישראל: יעקב רכטר (אדריכלות); דוד גינצבורג (מדעים מדויקים)